Formel 1-sesongen 2019

Formel 1-sesongen 2019 var den 70. sesongen av FIAs Formel 1-verdensmesterskap, og gikk fra 17. mars (Australia) til 1. desember (Abu Dhabi).

Førermesterskapet ble vunnet av Lewis Hamilton, som tok de avgjørende poengene i det 19. løpet i USA. Dette er hans 6. mesterskap. Konstruktørmesterskapet ble vunnet av Mercedes.

Endringer fra 2018-sesongen

Tekniske endringer 
For å gjøre forbikjøringer og tett kjøring mulig er det blitt introdusert tekniske regelendringer i forkant av sesongen. Frontvingens bredde er økt fra 1800 mm til 2000 mm, samtidig som det er lagt ned krav om at den skal være enklere i utformingen. Dette for å unngå de kompliserte komponentene som genererer strømvirvler (vortex) til fordel for bilen, men med turbulent luft (dirty air) som gjør det vanskelig for bilen bak å ligge tett. Videre er vingen flyttet 25 mm frem, og gjort 20 mm høyere. Barge boards og bremser er gjort simplere, for å unngå samme effektene fra den kompliserte frontvingen. Videre er bakvingens størrelse oppjustert fra 800 mm til 870 mm i høyde, og 950 mm til 1050 mm i bredde.  I tillegg er  åpningen ved DRS økt fra 65 mm til 85 mm. Dette er gjort for å øke muligheten for å ligge tett .  For å kompensere for den økte motstanden fra de større vingene, og for å unngå at førere må bruke store deler av løpet på å spare drivstoff, er grensen for maksimalt drivstofforbruk økt fra 105 kg til 110 kg . 

Dekkene ble også endret i forkant av sesongen. Det er kun 5 ulike dekk for tørrvær, der gummiblanding 1 (C1) vil være tilsvarende fjorårets Hard, til gummiblanding 5 (C5), tilsvarende Hyper Soft. Utover dette finnes det to ulike dekk for våt bane. Wet (blå), og Intermediates (grønn). Fargekodene er brukt for at tilskuerne skal kunne følge med på de ulike dekkstrategiene, og av året vil det kun være 3 farger utover de 2 fargene for våte dekk; hvit (Hard), gul (Medium), og rød (Soft). Hvilken gummiblanding som benyttes vil variere mellom banene, og fargene vil derfor alltid være relative hverandre.

Endringer for konstruktører 
Red Bull Racing avsluttet det 12 år lange samarbeidet sitt med Renault for levering av  motor etter sesongen 2018. Videre vil de benytte seg av motorer levert av Honda, slik Toro Rosso har gjort den foregående sesongen .

Ved midten av sesongen 2018 ble Force India-Mercedes ble satt under administrasjon 27. juli på grunn av finansielle problemer. De ble kjøpt ut av en investorgruppe ledet av Lawrence Stroll , faren til Lance Stroll, og gitt det nye navnet Racing Point Force India fra runde 13 i Belgia .

Endringer av førere 
Sommeren 2018 ble det utløst et overgangsmarked som F1 ikke har sett på mange år, der flere større profiler byttet lag til sesongen 2019. Blant annet gikk Kimi Räikkönen fra Ferrari til Alfa Romeo Sauber i et bytte med Charles Leclerc.  Daniel Ricciardo blir lagkamerat med Nico Hülkenberg i Renault, og Robert Kubica gjør come back i Williams, etter en skade som har holdt ham borte fra sporten i flere år. Daniil Kvyat kommer også tilbake og skal kjøre for Toro Rosso. Videre er det 4 nye førere for sesongen; topp 3 fra Formel 2 sesongen 2018, George Russell, Lando Norris og Alexander Albon, samt tidligere testfører for Ferrari, Antonio Giovinazzi.

Deltagere
Følgende lag og førere deltar i sesongen 2019 av FIA Formula One World Championship:

Kalender

Resultater

Resultater fra sesongen 2019

Førermesterskapet 2019 

Poeng blir gitt til de første ti plassene i hvert løp med henholdsvis 25, 18, 15, 12, 10, 8, 6, 4, 2 og 1 poeng. 1 poeng blir gitt til føreren som setter den raskeste runden i løpet såfremt føreren fullfører blant de 10 beste.

Noter til tabellene:
 † - Føreren brøt løpet, men ble klassifisert ettersom han hadde fullført over 90% av løpsdistansen.

Konstruktørmesterskapet

Noter til tabellene:
 † - Føreren brøt løpet, men ble klassifisert ettersom han hadde fullført over 90% av løpsdistansen.
 Tabellen er sortert etter beste resultat, rader er ikke relatert til førere. I tilfelle likt på poeng, bestemte de beste oppnådde posisjonene resultatet.

Referanser 

 
Motorsport i 2019